**OB Zabok i bolnica hrvatskih veterana**

**Služba za kirurgiju**

**Pročelnik kirurške službe Zdravko Zelić, dr. med., spec. opće kirurgije**

**i subspecijalist abdominalne kirurgije**

**Obavijest bolesniku o operacijskom postupku**

**OBJAŠNJENJE I PISMENI PRISTANAK BOLESNIKA NA OPERATIVNI ZAHVAT -**

**KOLECISTEKTOMIJA**

**DIJAGNOZA I ZAHVAT**

Operacija žuči ili kolecistektomija je kirurški zahvat kojim se uklanja žučni mjehur.

Liječnik mi je objasnio da bolujem od

(Dg.)\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, te se

preporučuje provođenje laparoskopske ili otvorene kolecistektomije.

Tehnika izvođenja laparoskopske operacije sastoji se u uvođenju optičkog instrumenta – laparoskopa i drugih instrumenata kojima operiramo u trbušnoj šupljini kroz 3-4 malena otvora veličine od 5 do 12mm. Kako bi se omogućila vizualizacija u trbušnoj šupljini potrebno je povećati prostor između abdominalnih organa, što se postiže upuhivanjem ugljikova dioksida u trbušnu šupljinu. Nakon istog, postavljaju se tzv. troakari – instrumenti koji omogućavaju uvlačenje laparoskopa i drugih tankih instrumenata za hvatanje, prepariranje i rezanje tkiva u trbušnoj šupljini. Krvne žile i vod koji vodi žuč iz žučnjaka u žučovod (tzv. Duktus cistikus i arteriju cistika) treba podvezati ili postaviti kvačicu od titanijuma (klip) i potom presjeći. Nakon što se žučnjak odvoji od svog ležišta na jetri on se vadi kroz otvor u području pupka koji je ponekad potrebno proširiti kako bi se odstranio zajedno s kamencima.

Zbog tehničkih poteškoća ili sigurnosnih razloga ponekad nije moguće izvesti laparoskopski zahvat te se operacija primarno planira kao otvorena, ili se laparoskopska radi intraoperativnog nalaza konvertira u klasični, otvoreni pristup desnim subkostalnim rezom (rez ispod desnog rebrenog luka u duljini od 10ak do 25cm cca. Intraoperativni koraci u otvorenom prostupu slijede iste principe podvezivanja arterije I žučnog voda žučnog mjehura, te odstranjenje istog iz lože žučnjaka. Sukladno nalazu I odluci operatera, ponekad se postavlja abdominalni dren.

Prednosti laparoskopske operacije su: postoperacijska bol je manja i kraće traje, bolesnik prije ustaje iz kreveta, kraće se zadržava u bolnici i na kraju ima bolji estetski rezultat jer s vremenom ti ožiljci postaju jedva zamjetljivi. S druge strane, laparoskopski pristup karakteriziran je nešto većom stopom ozljede žučnih vodova.

Nakon nekoliko sati bolesnik može ustati i započeti s unosom tekućine, a potom i lake hrane. Očekivani boravak u bolnici je nekoliko dana.

**EVENTUALNI RIZICI I KOMPLIKACIJE**

 Iako su izuzetno rijetke, komplikacije ovog operativnog postupka mogu biti

• Produljena postoperativna bol (u abdomenu, oko rane, u ramenu)

• Nadutost trbuha

• Mučnina, povraćanje, proljev

• Žeđ

• Ozljede velikih krvnih žila

• Ozljede žučnih vodova

• Površinska infekcija rane

**ANESTEZIJA**

Zahvat se izvodi u općoj anesteziji.

**MOGUĆA ZAMJENA ZA PREPORUČENI POSTUPAK**

Kod stanja u kojih je indicirana kolecistektomija, nema adekvatne zamjene konzervativnim mjerama. U slučaju da se ne obavi preporučeno operacijsko liječenje, značajno raste rizik od razvoja upale, ukroničnih upala raste I rizik za razvoj maligniteta, ali I hitne indikacije, te vitalne ugroženosti bolesnika. U izrrazito moribundnih bolesnika, moguć je konzervativni pristup.

**IZJAVA BOLESNIKA**

Svojim potpisom potvrđujem da sam na meni jasan i razumljiv način upoznat/a s mojim zdravstvenim stanjem, preporučenim postupkom liječenja, vrstom odabrane anestezije, mogućim kontraindikacijama i rizicima samoga postupka uključujući i rizike koji su specifični s obzirom na moje zdravstveno stanje kao i činjenicom da je uspjeh liječenja varijabilan i da ovisi o nizu čimbenika. Na sve svoje dodatne upite sam dobio/la potpunu informaciju od strane liječnika te u cijelosti preuzimam rizik liječenja navedenim postupkom.

Sukladno članku 16. Stavak 3. Zakona o zaštiti prava pacijenata (“Narodne novine broj 169/04),

izjavljujem da slobodnom voljom utemeljenoj na potpunoj obaviještenosti, prihvaćam postupak.

Ime i prezime bolesnika/skrbnika: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Potpis bolesnika/skrbnika: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Potpis liječnika: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Datum: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_